**Työ vesihuollon parissa on maailman paras työ, koska yhdessä me muutamme maailmaa.**

Hakeuduin aikanaan opiskelemaan vesi- ja ympäristötekniikkaa, sillä halusin tehdä jotain mahdollisimman konkreettista, ja toimia samalla ympäristön hyväksi. Työ on käytännönläheistä ja nautin siitä, että työn vaikutukset näkyvät suoraan. Samalla vesihuollon parissa pääsee kokonaisvaltaisten pitkän aikavälin tavoitteiden äärelle säästämään vesivaroja ja energiaa, ja suojelemaan ympäristöä. Työ vesihuollon parissa takaa sen, että yhteiskunta toimii. Kaikki tämä varmistaa yhteiskunnan kriittisen infran toiminnan - kuinka kauan sinä pärjäisit ilman vettä?

Japanilaisen Ikigai-filosofian mukaan onnellisella ja merkityksellisellä elämällä on neljä määrittävää elementtiä: se mitä rakastaa, se mitä maailmassa tarvitaan, se millä voi ansaita palkkansa ja se missä on hyvä. Nämä neljä kysymystä johdattavat oman Ikigain luokse. Vesihuoltoala on mielestäni loistava mahdollisuus Ikigain saavuttamiseen.

Työ vesihuollon parissa on maailman paras työ. Tässä muutama esimerkki miksi:

* Pääsen analysoimaan yksityiskohtia, mutta samalla myös ideoimaan kokonaisuuksia.
* Saan tehdä töitä ihanien ihmisten kanssa, jotka tekevät töitä suurella sydämellä rakkaudesta lajiin. Vesihuoltoporukassa töitä tehdään tosissaan mutta ei vakavalla naamalla.
* Vesilaitokset eivät kilpaile keskenään, joten ilmapiiri on erittäin suotuisa yhteisprojekteille ja yhdessä tekemiselle.

Kysyin LinkedInissä myös muilta alalla olevilta, miksi heidän mielestään työ vesihuollon parissa on maailman paras työ. Vastauksissaan kollegani korostivat erityisesti näitä näkökulmia:

* Vastuullisuus ja merkityksellisyys, kiertotalous
* Monipuolisuus, monialaisuus, kehittymismahdollisuudet
* Ihanat tyypit ja yhteishenki, ”kaikki auttaa kaikkia” -henki

LinkedIn-postaus jossa aihetta käsiteltiin:

<https://www.linkedin.com/posts/nooraliljanto_keypro-watersector-career-activity-7056163136453713922-6Xmh?utm_source=share&utm_medium=member_desktop>

Lisätietoja:

Noora Liljanto, Customer Success Manager // Keypro

0505503884, noora.liljanto@keypro.fi